คือรอบเดือน เดือนก่อนมาวันที่ 13พฤศจิกายนค่ะ มาประมาณราว4-5วัน มีเพศสัมพันธ์ตอนสิ้นเดือนพฤศจิกายนพอดี ไม่ได้ป้องกันค่ะและหลั่งในด้วย พอถึงวันที่ 13 ธันวาคมรอบเดือนยังไม่มาเลยค่ะ รอบเดือนเคลื่อนมาแล้ว 1 สัปดาห์ เต้านมใหญ่ขึ้นแล้วรู้สึกเจ็บ มีหมาดขาวด้วยค่ะ เราควรซื้อที่ตรวจครรภ์มาตรวจตอนระยะเวลาไหนดีค่ะ ที่จะรู้ผลได้แน่ชัด
สวัสดีค่ะ ตองแตง,หากประจำเดือนล่าสุดมาวันที่ 13 พ.ย. แล้วได้มีเพศสัมพันธ์ช่วงสิ้นเดือน พ.ย. ก็ถือว่าไม่ได้อยู่ในระยะปลอดภัย โอกาสที่จะตั้งครรภ์นั้นมีได้ ดังนั้น หากในวันนี้ วันที่ 20 ธ.ค. ประจำเดือนยังไม่มา ก็ควรตรวจหาการตั้งครรภ์ดูด้วย ซึ่งสามารถที่จะตรวจดูได้แล้วค่ะ หากตรวจพบการตั้งครรภ์ อาการเจ็บเต้านม เต้านมใหญ่ และมีตกขาว ก็จะเป็นอาการของการตั้งครรภ์ได้ แต่หากไม่พบ ก็แสดงว่าไม่ได้มีการตั้งครรภ์เกิดขึ้น และอาการดังกล่าว ก็อาจเป็นอาการก่อนการมีประจำเดือนมาก็ได้ค่ะ ส่วนการที่ประจำเดือนมาช้า ก็อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น